1879.

Godina **1879** (**[[Rimski brojevi|MDCCCLXXIX]]**) bila je redovna godina koja počinje u srijedu po gregorijanskom, odn. redovna godina koja počinje u ponedjeljak po 12 dana zaostajućem julijanskom kalendaru (linkovi pokazuju godišnje kalendare).
__NOTOC__

## Događaji
### Januar/Siječanj
* 1. 1. - U SAD stupa na snagu *Specie Payment Resumption Act*, papirni novac ponovo razmenjiv za zlato. 
* 8. 1. - Drugi anglo-afganski rat: Britanci ušli u Kandahar. 
* 13. 1. - Austrougarska skoro udvostručila carinu na uvoz svinja iz Srbije; od ranije zabranjen uvoz goveda zbog bolesti.
* januar - Nasrudin-šah Kadžar osniva Persijsku kozačku brigadu, elitnu konjaničku jedinicu sa ruskim oficirima.
* 19. 1. - Anna Haining Bates, žena visoka 243&nbsp;cm, rodila bebu tešku 10,6&nbsp;kg, dužine 76&nbsp;cm ali beba je umrla 11 sati kasnije. 
* 21. 1. - Početak Prvog školskog rata u Belgiji: vlada podnela predlog reforme kojom bi se sekularizovalo osnovno školstvo (doneseno u junu, ali katolici sprovode uspešan otpor). 
* 22. 1. - Anglo-Zulu rat: Bitka kod Isandlwane, mnogobrojniji Zului potukli britansku kolonu. 

* 22 - 23. 1. - Bitka kod Rorke's Drifta: mala britanska jedinica izdržala napad mnogobrojnijih Zulua. 
* 24. 1. - Izašao list za vojne nauke "Ratnik".
* 31. 1. (19. 1. po j.k.) - U Srbiji uveden nepopularan porez "patentarina" na trgovce, mehandžije, činovnike i sl. (oborena u novembru).

### Februar/Veljača

* 1. 2. - Raniji egzarhijski niški mitropolit Viktor i zvanično postavljen za niškog episkopa u sastavu Beogradske mitropolije. 
* 2. 2. (21. 1. po j.k.) - Na osnovu odluka Berlinskog kongresa, na Virpazaru potpisan sporazum o razgraničenju Crne Gore i Osmanskog Carstva: Podgorica, Spuž i Žabljak pripadaju Crnoj Gori a Ulcinj se vraća Turskoj (od 1880. ipak pripada Crnoj Gori). 
* 8. 2. (27. 1. po j.k.) - Podgorica i Zeta postaju dio Crne Gore. 
* 14. 2. -  Pacifički rat: Čileanska vojska zauzima bez otpora Antofagastu, nakon što je bolivijska vlada zaplenila imovinu čileanske kompanije za eksploataciju šalitre (sukob se zove i Šalitreni rat). 
* 16. 2. - "Teozofi" Helena Blavatsky i Henry Steel Olcott stigli u Indiju. 
* 17. 2. - Simon Lourdel Monpel iz Belih otaca stiže u Kraljevinu Buganda - kralj Muteesa I lavira između katolika, protestanata i muslimana. 
* 21. 2. - Emir Afganistana Sher Ali Khan umire na severu zemlje, nije uspeo da dobije pomoć od Rusije; nasleđuje ga sin Mohammad Yaqub Khan (do oktobra). 
*   21. 2. (9. 2. po j.k.) - Harkovski gubernator Dmitrij Kropotkin ubijen od strane pripanika Zemlje i volje Grigorija Goldenberga. 
* 22. 2. - U Ženevi osnovane anarho-komunističke novine *[[Le Révolté]]*, na čelu su Pjotr Kropotkin, François Dumartheray i Georg Herzig. 
* 27. 2. - Objavljeno otkriće saharina (Constantin Fahlberg i Ira Remsen).

### Mart/Ožujak
* 1. 3. - Werner von Siemens montirao elektrolučnu svjetiljku na svojoj kući u Berlinu, gradske vlasti ubrzo osvetljavaju jedan ulični blok. 
* 8. 3. - Laza Lazarević je završio studije u Nemačkoj, ove godine je objavio pripovetku "Zvona sa crkve u N.", kasnije nazvanu "Prvi put s ocem na jutrenje". 
* 8. 3. (kalendar?) - Knjaz Nikola u Crnoj Gori ukida Senat i uvodi Državni savjet, Veliki sud i Ministarstvo sa šest odjeljenja - predsednik vlade je Božo Petrović-Njegoš (do 1905). 
* 11. 3. - Japanski Domen Ryukyu postaje Prefektura Okinava, poslednji vladar Shō Tai je interniran u Tokio (dobija titulu markiza). 
* 14. 3. - Bolivija objavljuje da je u ratu sa Čileom.
* 23. 3. - Bitka na Topáteru je prvi okršaj Pacifičkog rata i čileanska pobeda. 
* 29. 3. - Nakon jučerašnjeg neuspeha kod Hlobanea, Britanci odnose ubedljivu pobedu kod Kambule, što je prekretnica rata sa Zuluima. 
*   29. 3. - Praizvedba opere Čajkovskog "Evgenij Onjegin" u Moskvi.

### April/Travanj

* 3. 4. - Ortodoksni protestant Abraham Kuyper osniva Antirevolucionarnu partiju u Holandiji. 
* 5. 4. - Čile objavljuje rat Boliviji, a Peru sutradan Čileu, na osnovu saveza sa Bolivijom. Pacifički rat između ove tri zemlje traje do 1883.
* 14. 4. (2. 4. po j.k.) - Treći atentat na cara Aleksandra II: student Aleksandar Solovjov pucao na njega tokom šetnje (obešen u junu).
* april - Francuski poštar Ferdinand Cheval počinje 33-godišnju gradnju svoje *Palais idéal* u Hauterivesu. 
* 21. 4. - Novopazarska/Carigradska konvencija: austrougarski garnizoni će biti postavljeni u Priboju, Prijepolju i Bijelom Polju (kasnije zamenjeno za Pljevlja).
*   21. 4. - Uredba u BiH: desetina državi se daje u novcu umjesto u naturi.
* 28. 4. (16. 4. po j.k.) - Kneževina Bugarska dobija Trnovski ustav (s izmenama traje do 1947).
* 29. 4. - Bugarska skupština bira Aleksandra I Batenberga za kneza (položiće zakletvu u Trnovu 8. 7., vlada do 1886).

### Maj/Svibanj

* 2. 5. - Pablo Iglesias Posse osnovao Špansku socijalističku radničku partiju (Iglesias će tek 1910. biti prvi socijalistički poslanik u Kortesu). 
* 12. 5. - 8. 6. - Međunarodna komisija obeležava srpsko-bugarsku granicu.
* 14. 5. - Na britansku koloniju Fidži stižu prvi indijski najamni radnici (Indijci danas čine oko 40% stanovništva na Fidžiju). 
* 21. 5. - Pomorska Bitka kod Iquiquea: peruanski uspeh, deblokirana tada peruanska luka Iquique; ali u nastavku se vodi Bitka kod Punta Gruese u kojoj Peruanci gube jedan od glavnih brodova (Dan mornarice u Čileu).  
* 22. 5. - Mađarizacija: Trefortov zakon o nastavi na mađarskom u osnovnim školama Ugarske.
* 26. 5. - Gandamački ugovor: Afganistan predaje Britancima kontrolu nad inostranim poslovima, kraj prve faze Drugog anglo-afganskog rata.
* 28. 5. - Byron Benson pustio u rad u Pensilvaniji prvi dugački naftovod, od 175&nbsp;km. 
* 31. 5. - Raniji *Gilmore's Garden* u Njujorku preimenovan u *[[Madison Square Garden]]* (prva zgrada s tim imenom). 
* 31. 5. - Werner von Siemens prikazao u Berlinu električnu lokomotivu.
* maj - septembar - Neuspešni rad komisije za razgraničenje Crne Gore i Turske.

### Jun/Juni/Lipanj
* 1. 6. - Knez Milan Obrenović doneo ukaz o uspostavljanju počasnog konzulata Srbije u Njujorku (počasni konzul Gerhard Jensen).
*   1. 6. - "Napoleon IV", sin Napoleona III i bonapartistički pretendent, poginuo od Zulua u britanskoj službi.
* 5. 6. - Završena dionica Žepče-Zenica uskotračne pruge Bosanski Brod-Sarajevo (završena 1882).
* 5. 6. (kalendar?) - Okončava se srpska administracija u delovima zapadne Bugarske, tj. rusko-bugarska uprava proterala srpske činovnike iz trnskog i brezničkog sreza, pre nego što su oni stigli izvršiti nalog srpske vlade o povlačenju.
* 21. 6. - Carl von Linde osnovao firmu *Gesellschaft für [[Linde AG|Linde]]’s Eismaschinen Aktiengesellschaft*. 
* 26. 6. - Hediv Egipta i Sudana Ismail Paša smenjen pod britanskim i francuskim pritiskom; nasleđuje ga sin Teufik Paša (do 1892). U zemlji je Urabijeva pobuna. 
* 29. 6. - 3. 7. (17 - 21. 6. po j.k.) - Lipecki i Voronješki kongres ruskih narodnjika revolucionara iz Zemlje i volje - dolazi do podele na terorističku Narodnu volju i miroljubiviju Crnu podelu.

### Jul/Juli/Srpanj
* 1. 7. - Charles Taze Russell izdaje mesečnik *Zion's Watch Tower and Herald of Christ's Presence*, današnji *The Watchtower* ("Stražarska kula"). 
* 1. 7. - U Beogradu počinje da izlazi časopis "Domaćica", organ Ženskog društva i njegovih podružnica (1879-1914). 
* 2. 7. (20. 6. po j.k.) - U Srbiji se prvi put slavi državni praznik u čast nezavisnosti i oslobođenja južnih krajeva (spomen na početak rata 1876).
* 3. 7. (21. 6. po j.k.) - U beogradskoj Građanskoj kasini predstavljen Edisonov fonograf. 
* 4. 7. - Bitka kod Ulundija je odlučujuća pobeda Britanaca nad Zuluima i praktično kraj rata, zapaljeno glavno mesto Ulundi. 
* 7. 7. - Opći izbori u Austrijskim zemljama, njemački liberali izgubili većinu. 
** "Bukovičko izdajstvo": obrovački Srbi odbili podržati Miha Klaića iz Narodne stranke koji je prihvatio okupaciju BiH, zbog čega je izabran autonomaš Gustav Ivanić.
** Doći će do cepanja Narodne stranke, osniva se Srpska narodna stranka na čelu sa Savom Bjelanovićem.
* 8. 7. - Novi bugarski knez Aleksandar položio zakletvu u Trnovu, čime se okončava Privremena ruska uprava u Bugarskoj. 

* 11 - 14. 7. - Posmrtni ostatci Petra Preradovića preneseni iz Beča u Zagreb.
* 15. 7. - Nemačka uvodi zaštitne carine - Bizmark, sada u savezu sa konzervativcima, štiti pruske zemljoposednike i moćne industrijalce ("brak železa i raži"). 
*   15. 7. - Sulejman, sin sudanskog trgovca robovima Al-Zubayr Rahma Mansura, predao se guverneru Bahr el Ghazala Romolu Gessiju (kasnije pogubljen). Sulejmanov pomoćnik Rabih az-Zubayr će kasnije stvoriti sebi državu na razvođu Nila i Ubangija. 
* jul - Prizrenska liga odlučuje da zbaci osmansku vlast, uspostavlja vlast u Đakovici, Prizrenu, Peći, Mitrovici i Vučitrnu (do 1880). 
* 17. 7. - Konzervativac Todor Burmov postaje prvi predsednik bugarske vlade - ostaje samo do decembra, jer u zemlji preovlađuju liberali. 
* 20. 7. - U Indiji uhvaćen borac za nezavisnost Vasudev Balwant Phadke. 
* 23. 7. - Peruanska oklopnjača *Huáscar* zarobila čileanski transporter *Rímac* sa 260 ljudi iz konjaničke regimente, oružjem i municijom.

### Avgust/August/Kolovoz
* 4. 8. - Papina enciklika *[[Aeterni Patris]]*: za obnovu kršćanske filozofije (tomizam, skolastika). 
* 8. 8. - "Velika jangija": katastrofalni požar u Sarajevu, izgorile su 304 kuće, 434 dućana i 135 drugih zgrada u 36 raznih ulica.

* 12. 8. - Eduard Taaffe je novi ministar-predsednik Austrijskih zemalja (do 1893).
* 15. 8. - Ruski car šalje oštro sročeno pismo nemačkom caru u kome se žali na kancelara Bizmarka zbog ometanja ruskih interesa; upozorava na ozbiljne posledice, što Bizmark shvata kao uvijenu pretnju ratom.
* 21. 8. - U irskom mestu Knock se navodno prikazali Djevica Marija, sveti Josip, Ivan Krstitelj i Isus Krist u vidu Jagnjeta Božijeg.
*   21. 8. - Henry Morton Stanley kreće na petogodišnju ekspediciju u Kongo, koju finansira belgijski kralj Leopold II. 
* 23. 8. - Trojica Portugalaca sa Madere stigla na Havaje sa instrumentom iz koga će nastati ukulele.  
* 26. 8. - Mali rat je nova pobuna Kubanaca protiv španske vlasti, suzbijena već 1880. 
* 28. 8. - Kralj Zulua Cetshwayo kaMpande uhvaćen, nakon čega je proteran u London na tri godine. Zululand je rasparčan.

### Septembar/Rujan
* 3. 9. - Masakrirano britansko poslanstvo u Kabulu, na čelu sa Louisom Cavagnarijem - rat će biti nastavljen. 
* 7. 9. (26. 8. po j.k.) - Narodna volja "osuđuje" cara Aleksandra II na smrt. 
* septembar - Odmetanja pandura oko Nevesinja, okršaj kod sela Lukavca.
* septembar - Sastanak Prizrenske lige, insistira se na ujedinjenju Albanaca u jednu pokrajinu; ruski konzul u Prizrenu Ivan Jastrebov misli da u pokretu vlada nejedinstvo, da je prevagnula feudalno-muslimanska struja i da je pokret pod austrijskim uticajem. 
* septembar - Austrijska vojska ulazi u dodeljena joj mesta Novopazarskog sandžaka.
* septembar - Henry George izdao uticajni traktat *Progress and Poverty*, ispitivanje uzroka industrijskih depresija i uvećanja sirotinje. 
* septembar - Osnovana *Pacific Coast Oil Company*, današnja *[[Chevron Corporation]]*. 
* 17. 9. - Otvorena Sydneyska međunarodna izložba, prva na južnoj hemisferi. 
* 26. 9. - Požar opustošio grad Deadwood, South Dakota. 
* 29. 9. - Meekerov masakr: Indijanci Juti ubili u Koloradu federalnog agenta za indijanska pitanja Nathana Meekera koji im je želeo promeniti način života, i još desetoricu muškaraca, zatim su napali i vojsku i ubili 14 oficira i vojnika (Rat White River).

### Oktobar/Listopad
* 2. 10. - Kriza oko Ilija: u Livadiji potpisan rusko-kineski ugovor, kojim bi Rusiji ostao veći deo oblasti reke Ili - kineski pregovarač osuđen na smrt po povratku (→ Sankt Petersburški ugovor (1881)). 
* 7. 10. - Dvojna alijansa protiv Rusije: Njemačka i Austro-Ugarska sklopile su sporazum kojim se obvezuju na uzajamnu pomoć u slučaju ruskog napada. Pozadina toga obrambenog saveza je strahovanje da će se zbog austrijsko-ruskog rivalstva na Balkanu raspasti Austro-Ugarska Monarhija te da će Rusija pomagati Francusku pri mogućem napadu na Njemačku.
* 8. 10. - Ino. ministar Austro-Ugarske Gyula Andrássy dao ostavku, nasljediće ga barun Heinrich Karl von Haymerle (do 1881).
*   8. 10. - Bitka kod Angamosa je odlučujuća čileanska pobeda nad peruanskom mornaricom, koja donosi dominaciju na moru. 
* 12. 10. - Suočen s pobunom Mohammad Ayub Khana i britanskom invazijom, emir Afganistana Mohammad Yaqub Khan abdicira.  
* 13. 10. - Prve žene primljene na Univerzitet u Oxfordu. 
*   13. 10. - Britanci zauzeli Kabul. 
* 20. 10. - Počeli pregovori o Trgovinskom ugovoru između SAD i Srbije.
* 20. 10. - Aktom Vaseljenske patrijaršije, Srpska pravoslavna crkva, tj. Beogradska mitropolija, dobija autokefalnost.
* 21. 10. - Nakon niza velikih okupljanja, u Irskoj osnovana Zemaljska liga za pomoć kmetovima. 
* 22. 10. - Thomas Edison testirao žarulju sa ugljeničnim vlaknom, trajala je 13,5 sati (patent prijavljen 4. 11.).
* 25. 10. - Pod pritiskom velikih sila, Rumunija uklonila klauzulu ustava kojim je uskraćivano državljanstvo Jevrejima, ali dobijanje istog je komplikovano.
* jesen - Mihajlo Pupin se upisao na *[[Univerzitet Columbia|Columbiju]]*.

### Novembar/Studeni
* 4. 11. - James Ritty i brat John patentirali registar kasu. 
* 16. 11. (4. 11. po j.k.) - Knez Milan prestonom besedom otvorio drugu nišku Narodnu skupštinu.
* 17. 11. - Lepold II osniva Međunarodno kongoansko društvo za uspostavljanje kontrole nad basenom Konga (od 1885. Slobodna Država Kongo). 
* 23. 11. - Crnogorska vlada ustanovila Lučku kapetaniju u Baru
* 27. 11. - Svetozar Miletić pomilovan posle tri i po godine u pritvoru i zatvoru zbog lažne optužbe za veleizdaju.
* 27. 11. - Bitka kod Tarapace: Čileanci osvajaju provinciju Tarapacá na tadašnjem jugu Perua.

### Decembar/Prosinac

* 1. 12. - Četvrti atentat na Aleksandra II: "Narodna Volja" pokušala da dinamitom digne u vazduh voz ruskog cara.
* 2. 12. - Britanski brod *Borussia* potonuo u severnom Atlantiku, 169 mrtvih, 15 preživelih. 
* 6. 12. - Trnovski mitropolit Kliment postaje predsednik bugarske vlade, kao prelazno rešenje do novih izbora. 
* 11. 12. - Penzionisan (odn. iznuđena mu ostavka) mitropolit karlovački i patrijarh srpski Prokopije Ivačković, za administratora postavljen German Anđelić, što izaziva nezadovoljstvo Srba.
* 15. 12. - Srpski mladokonzervativci objavljuju svoj program u novopokrenutom listu "Videlo" (budući naprednjaci).
* 15 - 23. 2. - Afganski ustanici drže pod neuspešnom opsadom Britance u Sherpurskom kantonmanu pored Kabula.
* decembar - Ali-beg Gusinjski porazio Crnogorce kod Novšića (Plav i Gusinje se opiru odluci Berlinskog kongresa).
* decembar - Agrarna konferencija u Sarajevu, većina je za obavezni otkup kmetova.
* decembar - Rodolphe Lindt pronašao mašinu za končiranje, što omogućava da napravi čokoladu koja se topila u ustima.
* decembar - Britanska kolonija Zlatna Obala proširena na istoku na Aflao kako bi se sprečilo krijumčarenje - porašće značaj Loméa u današnjem Togou. 
* 20. 12. - Bosna i Hercegovina od nove godine postaje deo austrougarskog carinskog područja.
* 21. 12. - Premijera Ibsenove "Kuće za lutke", tada kontroverznog komada.
* 23. 12. - Nicolás de Piérola izveo puč protiv peruanskog predsednika Prada koji je bio odsutan iz zemlje, na misiji kupovine oružja (novac je zadržao za sebe). 
* 28. 12. (16. 12. po j.k.) - Naredba o puštanju u opticaj Milanovih zlatnika ("milandora") od 20 dinara.
*   28. 12. - Smenjen bolivijski predsednik Hilarión Daza, narednog meseca postavljen Narciso Campero. 
*   28. 12. - Železnički most Tay kod Dundeeja u Škotskoj se srušio kada je preko njega po oluji prelazio voz - 75 mrtvih. 
* 31. 12. - Thomas Edison prikazao svoju sijalicu/žarulju u Menlo Parku.

### Kroz godinu
* Popis stanovništva u Bosni i Hercegovini 1879. - 1.158.440 stanovnika, 43% pravoslavaca, 39% "muhamedanaca", 18% rimokatolika.
* Kod bosanske Gradiške osnovano nemačko naselje Windthorst (danas Nova Topola). 
* Početak agrarne reforme u Crnoj Gori (naseljavanje Crnogoraca u oslobođenim krajevima).
* Nikola Tesla je ponovo u Lici, jedno vreme predaje u gospićkoj realci. 
* Draga Ljočić završila studije u Švajcarskoj - nakon birokratskih teškoća postaće prva žena lekar u Srbiji. 
* Osnovana Prva gimnazija u Sarajevu, kao i gimnazije u Pirotu, Leskovcu, Gornjem Milanovcu. 
* U Beogradu osnovana Jevrejska pevačka družina (kasnije Srpsko-jevrejsko pevačko društvo). 
* Po antropozofskim shvatanjima ove godine počinje doba arhanđela Mihaila. 
* Wilhelm Marr osnovao Ligu antisemita, tvrdi da je asimilacija Jevreja nemoguća i da u "rasnoj" borbi Nemaca i Jevreja neko od njih mora umreti. 
* Frank Winfield Woolworth otvorio u Lancaster, Pennsylvania svoju prvu uspešnu radnju s robom za pet i deset centi (→ F. W. Woolworth Company). 
* Nauka i tehnika
** Paul-Émile Lecoq de Boisbaudran otkriva samarijum, a Lars Fredrik Nilson skandijum (predviđen kao eka-bor). 
** Otkriven Holov efekat.
** Jožef Stefan formulirao Stefan-Boltzmannov zakon.
** Wilhelm Wundt osnovao psihološku laboratoriju u Lajpcigu. 
** Gottlob Frege objavljuje *[[Begriffsschrift]]*, knjigu o logici.
** Šulekov "Jugoslavenski imenik bilja". 
** William James Beal započeo eksperiment provere uticaja vremena na klijavost semenja, koji se treba završiti 2100.
** Adolf Erik Nordenskiöld obavio oplovljavanje arktičkih obala Rusije (→ Sjeverni morski put). 
** 1879-80 - Ruski oficir Nikolaj Prževaljski istražuje Mongoliju i severni Tibet.

## Rođenja

### Januar/Siječanj &ndash; Mart/Ožujak
* 1. 1. - Petar Živković, general, predsednik Vlade KJ († 1947)
*   1. 1. - Edward Morgan Forster, engleski književnik († 1970.)
* 5. 1. - Nina Vavra, hrvatska glumica († 1942.)
* 7. 1. - Osman Đikić, bosanskohercegovački pjesnik († 1912)
* 18. 1. - Gligorije Elezović, istoričar († 1960)
* 20. 1. - Velimir Rajić, pesnik († 1915)
* 22. 1. - Francis Picabia, francuski slikar († 1953)
* 31. 1. - Hugo Ehrlich, arhitekt († 1936)
* 8. 2. - Milan Prelog, povjesničar († 1931)
* 14. 2. - Triša Kaclerović, političar, novinar, književnik († 1964)
* 22. 2. - Johannes Nicolaus Brønsted, danski fizikohemičar († 1947)
*   22. 2. - Norman Lindsay, australijski umetnik († 1969)
* 23. 2. - Kazimir Maljevič, slikar († 1935)
*   24. 2. - Mihailo Milovanović, slikar († 1941)
* 26. 2. - Branko Vodnik, hrvatski književnik i povjesničar († 1926.)
* 1. 3. - Aleksandar Stambolijski premijer Bugarske († 1923)
* 8. 3. - Otto Hahn, njemački hemičar i fizičar, nobelovac († 1968)
* 14. 3. - Albert Einstein, fizičar, nobelovac († 1955)
* 21. 3. - Josip Hatze, hrvatski skladatelj i dirigent († 1959.)
* 26. 3. - Othmar Ammann, graditelj mostova († 1965)

### April/Travanj &ndash; Jun/Lipanj
* 16. 4. - Gala Galaction, rumunski sveštenik, levičarski aktivista († 1961)
* 17. 4. - Mirko Petrović, crnogorski princ († 1918)
* 20. 4. - Paul Poiret, modni kreator († 1944)
* 6. 5. - Bedřich Hrozný, pionir hetitologije († 1952)
* 12. 5. - Milan Marjanović, hrvatski književnik, političar, filmski djelatnik († 1955.)
* 19. 5. - Nancy Astor, prva britanska članica parlamenta († 1964)
* 22. 5. - Simon Petljura, ukrajinski pisac i političar († 1926)
* 26. 5. - Gorazd Praški, češki pravoslavni svetac († 1942)
* 28. 5. - Milutin Milanković, srpski geofizičar, klimatolog i astronom († 1958)
* 28. 5. - Henri-Pierre Roché, francuski novinar i književnik († 1959.)
* 29. 5. - Kosta Abrašević, srpski književnik († 1898)
* 3. 6. - Ala Nazimova, glumica († 1945)
* 29. 6. - Aleksandar Cankov, premijer Bugarske († 1959)

### Jul/Srpanj &ndash; Septembar/Rujan
* 2. 7. - Todor Panica, jedan od lidera VMRO († 1925)
* 5. 7. - Dwight F. Davis, američki teniser i političar († 1945)
* 20. 7. - Vladko Maček, hrvatski političar († 1964)
* 29. 7. - Giuseppe Garibaldi II, vojnik, patriota († 1950)
* 7. 8. - Branimir Šenoa, slikar, grafičar († 1939)
* 8. 8. - Emiliano Zapata, meksički revolucionar († 1919.)
*   8. 8. - Miloš Popović, književnik i novinar († 1820)
* 14. 8. - Branislav R. Milosavljević, oficir, pesnik († 1944)
* 15. 8. - Ethel Barrymore, glumica († 1959)
* 17. 8. - Samuel Goldwyn, filmski producent († 1974)
* 20. 8. - Robert William Seton-Watson, istoričar, politički aktivista († 1951)
* 21. 8. - Maksimilijan Hajdin, episkop gornjokarlovački († 1936)
* 28. 8. - Ramiro Bujas, hrvatski psiholog († 1959)
* 31. 8. - Alma Mahler, austrijska umjetnica († 1964)
*   31. 8. - Joshihito, car Taishō, vladar Japana († 1926)
* 14. 9. - Margaret Sanger, aktivistkinja za kontrolu rađanja († 1966)

### Oktobar/Listopad &ndash; Decembar/Prosinac
* 4. 10. - Albert Botteri, hrvatski oftalmolog († 1955)
* 8. 10. - Chen Duxiu, prvi generalni sekretar KP Kine († 1942)
* 9. 10. - Max von Laue, njemački fizičar, nobelovac († 1960)
* 12. 10. - Danica Marković, srpska književnica († 1932)
* 13. 10. - Mirko Rački, slikar († 1982)
* 23. 10. - Dušan Pantelić, istoričar († 1955)
* 29. 10. - Franz von Papen, nemački političar († 1969)
* 1. 11. - Pál Teleki, premijer Mađarske († 1941)
* 4. 11. - Will Rogers, glumac, humorista († 1935)
* 7. 11. - Lav Trocki, boljševički i marksistički teoretičar († 1940)
* 9. 11. - Milan Šufflay, povjesničar, političar († 1931)
* 10. 11. - Padraig Pearse, pjesnik, irski nacionalist († 1916.)
* 11. 11. - Jovan Naumović, general († 1945)
* 30. 11. - Nektarije Krulj, mitropolit dabrobosanski († 1966)
* 5. 12. - Clyde Cessna, avijatičar i proizvođača aviona († 1954)
* 18. 12. - Paul Klee, slikar († 1940)
* 21. 12. - Josif Visarionovič Staljin, generalni sekretar CK KPSS, predsednik Saveta ministara († 1953.)
* 27. 12. - Sydney Greenstreet, glumac († 1954)
* 29. 12. - Billy Mitchell, začetnik američkog vazduhoplovstva († 1936)

### Kroz godinu
* Ibrahim Fejić, reis-ul-ulema IZ u FNRJ († 1962)
* Šefket Kurt, muftija, dobrotvor († 1963)
* Kosta Pećanac, četnički vojvoda († 1944)

## Smrti

### Januar/Siječanj &ndash; Jun/Lipanj
* 1. 1. - Petar Biga, austrijski general (* 1811)
* 3. 1. - Božo Bošković, dubrovački trgovac (* 1815)
* 8. 1. - Ferdo Livadić, hrvatski skladatelj (* 1799.)
*   8. 1. - Baldomero Espartero, španski političar (* 1793)
* 21. 1. - Ljuben Karavelov, bugarski književnik (* 1834)
* 24. 1. - Heinrich Geißler, fizičar (* 1814)
* 26. 1. - Julia Margaret Cameron, fotografkinja (* 1815)
* 10. 2. - Honoré Daumier, slikar, karikaturista (* 1808)
* 21. 2. - Sher Ali Khan, emir Afganistana (* ca. 1825)
* 23. 2. - Albrecht von Roon, pruski vojnik i državnik (* 1803)
* 2. 3. - John Eberhard Faber, proizvođač olovaka (* 1822)
* 5. 3. - Kosta Cukić, srpski ekonomista i političar (* 1826)
* 10. 3. - Paul von Thurn und Taxis, nemački plemić (* 1843)
* 13. 3. - Adolf Anderssen, šahovski velemajstor (* 1818)
* 16. 4. - Bernadette Soubirous, francuska svetica (* 1844)
*   16. 4. - Sergej Solovjov, ruski istoričar (* 1820)
* 17. 4. - Milutin Tesla, Nikolin otac (* 1819)
* 26. 4. - Édouard-Léon Scott de Martinville, izumitelj fonoautografa (* 1817)
* 30. 4. - Sarah Josepha Hale, spisateljica, urednica novina (* 1788)
* 4. 5. - William Froude, brodograditelj, hidrodinamičar (* 1810)
* 21. 5. - Arturo Prat, čileanski pomorski heroj (* 1848)
* 1. 6. - Napoléon Eugène Louis Bonaparte, bonapartistički princ (* 1856)
* 9. 6. - Aleksandar Solovjov, ruski revolucionar (* 1846)
* 11. 6. - Willem van Oranje-Nassau, holandski prestolonaslednik (* 1840)

### Jul/Srpanj &ndash; Decembar/Prosinac
* 19. 7. - Louis Favre, graditelj tunela Gotthard (* 1826)
* 27. 7. - Anđeo Kraljević, hercegovački biskup (* 1807)
* 14. 8. - Ivan Lazarev, ruski general (* 1820)
* 30. 8. - John Bell Hood, američki konfederalni general (* 1831)
* 8. 10. - Miguel Grau Seminario, peruanski admiral (* 1834)
* 31. 10. - Joseph Hooker, američki general (* 1814)
*   31. 10. - Mojsije Baltić, oficir, političar u Hrvatskoj (* 1804)
* 5. 11. - James Clark Maxwell, škotski fizičar (* 1831.)
* 12. 11. - Jakob Heine, proučavalac poliomijelitisa (* 1800)
* 10. 12. - Ante Kuzmanić, novinar i liječnik (* 1807)

## Reference

## Povezano

* Bejzbol 1879